**KAUNO RAJONO SAVIVALDYBĖS ADMINISTRACIJOS**

**BABTŲ SENIŪNIJA**

 **SENIŪNAIČIŲ SUEIGOS**

**PROTOKOLAS**

2024 m. rugpjūčio 21 d. Nr. BAP-

Babtai

 Seniūnaičių sueiga įvyko 2024-08-21, 17.30 val. Nevėžio g. 3, Babtai, Babtų sen., Kauno r.

 Seniūnaičių sueigos pirmininkas – Povilas Grigaitis

 Seniūnaičių sueigos sekretorė – Aida Ragelienė

 Dalyvavo: seniūnas Gediminas Pupinis, seniūnaičiai: Egidijus Gasiūnas, Povilas Grigaitis, Diana Vaičiūnienė, Paulius Žiūkas, Jovita Survilienė, Kęstas Juodis.

 Nedalyvavo seniūnaičiai: Indrė Lukoševičienė ir Loreta Zimavičiūtė

 Darbotvarkė:

1. Dėl gatvių apšvietimo prioritetinės eilės nustatymo (G. Pupinis).
2. Dėl 2024 m. III ketvirčio bendruomeninių lėšų panaudojimo.
3. Dėl 2025-2027 m. numatomų taisyti vietinės reikšmės kelių (gatvių) sąrašo patvirtinimo.
4. Dėl kelio ženklų įrengimo Nevėžio g., Vilkėnų k.
5. Kiti klausimai.

5.1. Autobusų maršrutų pasikeitimai

5.2. Dėl aplinkos prie tvartų Panevėžiuko k. Arimų g. sutvarkymo

 Seniūnaičių sueigos pirmininkas Povilas Grigaitis pranešė, kad sueigoje dalyvauja 6 seniūnaičiai, kvorumas yra. Pirmininkas pristatė sueigos darbotvarkę, jai pritarta bendru sutarimu.

1. SVARSTYTA. Dėl gatvių apšvietimo prioritetinės eilės nustatymo.

2024 m. gegužės 21 d. vykusios seniūnaičių sueigos metu sudarytos komisijos susidedančios iš Babtų seniūno Gedimino Pupinio, seniūnaičių sueigos pirmininko Povilo Grigaičio, seniūnaičių Dianos Vaičiūnienės, Jovitos Survilienės, Kęstučio Juodžio, Indrės Lukoševičienės ir Pauliaus Žiūko, atstovas Povilai Grigaitis pristatė sueigos dalyviams sudaryta prioritetinę Gatvių apšvietimo įrengimo eilę. Seniūnas Gediminas Pupinis pasiūlė sudaryti dvi eiles išskiriant apšvietimo į gatvių apšvietimą su projektavimu ir tik šviestuvų papildymą.

Sueigos dalyviai diskusijos metu nusprendė sudaryti dvi eiles.

Gatvių apšvietimo su projektavimu prioritetinė eilė:

* 1. Stabaunyčiaus g. (pradėtas gatvės apšvietimo įrengimas, liko paskutinis etapas pagal projektą);
	2. Ramybės g. (parengtas techninis darbo projektas);
	3. Juodonių kapinės (elektros privedimas);
	4. Antagynės k.;
	5. Urnėžių k.;
	6. Gaižuvėlės k.;
	7. Pievų g., Muniškių k.,
	8. Šlaito g., Panevėžiuko k.,
	9. Rasų g., Panevėžiuko k.;
	10. Kelias b-141;
	11. Taikos g. kalnas, Panevėžiuko k.;
	12. Žalioji g. Panevėžiuko k.(atkarpa nuo Taikos g. iki Arimų g.)
	13. Ūkio g. , Pagynės k.;
	14. Dasiūnų k. (daugiabutis);
	15. Piliakalnio g., Panevėžiuko k. gyvenvietės ribose.

 Gatvių apšvietimo papildomų lempų ir stulpų poreikio eilė:

* 1. Šilo g., Kaniūkų k.(1 šviestuvas);
	2. Eglynų g. Piepalių k. (4 šviestuvai);
	3. Antagynėlės g., Pagynės k. (2 šviestuvai);
	4. Alytaus g., Babtai (3 šviestuvai, 3 atramos);
	5. Tulpių g., Babtai (1 šviestuvas);
	6. Liepų g., Pagynės k. (1 šviestuvas);
	7. Pagynės 50-mečio g. , Pagynės k. (dauboje);
	8. Krivėnų k.

Seniūnas Gediminas Pupinis pasiūlė sprendimą dėl eilių patvirtinimo priimti sekančioje seniūnaičių sueigoje ir kvietė sueigos dalyvius balsuoti.

NUTARTA. Sprendimą dėl gatvių apšvietimo prioritetinių eilių patvirtinimo priimti sekančioje seniūnaičių sueigoje.

BALSAVIMO REZULTATAI. Už - 6, Prieš – 0, Susilaikė - 0.

1. SVARSTYTA. Dėl 2024 m. III ketvirčio bendruomeninių lėšų panaudojimo.

Pranešėjas seniūnas Gediminas Pupinis prašė skirti 1000,0 Eur iš lėšų skirtų bendruomenėms finansuoti seniūnijos reprezentacinėms išlaidoms, Seniūnaičių sueigos pirmininkas Povilas Grigaitis informavo, kad iki metų galo yra likę 753,15 Eur ir pasiūlė seniūnijos reikmėms skirti 500,0 Eur ir kvietė seniūnaičius balsuoti.

NUTARTA.

Babtų seniūnijos reikmėms iš lėšų skirtų bendruomenėms finansuoti skirti 500,0 Eurų.

BALSAVIMO REZULTATAI. Už - 5, Prieš – 1, Susilaikė - nėra.

3. SVARSTYTA. Dėl 2025-2027 m. numatomų taisyti vietinės reikšmės kelių (gatvių) sąrašo patvirtinimo.

Pranešėjas Gediminas Pupinis informavo sueigos dalyvius, kad šiais metais buvo išasfaltuotos Tulpių g. Babtų mstl., Nevėžio g. Jugintų k., taip pat išasfaltuota Taikos g. Babtų mstl., kurios asfaltavimui pritarimas buvo gautas 2024-02-13 vykusioje seniūnaičių sueigoje. Seniūnas pristatė 2025-2027 m. numatomų taisyti vietinės reikšmės kelių (gatvių) sąrašą (pridedama). Taip pat seniūnas seniūnaičius informavo, kad gautas UAB „Green Factory Baltic“ prašymas atlikti Kauno g. Babtų mstl. (nuo sankryžos su Šiltnamių g. iki Kauno g. 15b namo) gatvės taisymo (remonto) darbus su įsipareigojimu prisidėti 50 proc. nuo gatvės remonto darbų sąmatinės vertės. Seniūnas pasiūlė įtraukti Kauno g. Babtų mstl. atkarpą nuo sankryžos su Šiltnamių g. iki Kauno g. 15b į eilę remonto darbai, prie kurių ne mažiau 50 proc. prisideda fiziniai ir/ar juridiniai asmenys. Sueigos pirmininkas Povilas Grigaitis kvietė seniūnaičius:

1. pritarti nustatytam 2025-2027 m. numatomų taisyti vietinės reikšmės kelių (gatvių) eiliškumui (pridedama);
2. pritarti, kad Kauno g. Babtų mstl. atkarpa nuo sankryžos su Šiltnamių g. iki Kauno g. 15b būtų įtraukta į eilę „Remonto darbai, prie kurių ne mažiau 50 proc. prisideda fiziniai ir/ar juridiniai asmenys“ 2 eilės numeriu.

 NUTARTA.

1. pritarti nustatytam 2025-2027 m. numatomų taisyti vietinės reikšmės kelių (gatvių) eiliškumui;

2. pritarti, kad Kauno g. Babtų mstl. atkarpa nuo sankryžos su Šiltnamių g. iki Kauno g. 15b būtų įtraukta į eilę „Remonto darbai, prie kurių ne mažiau 50 proc. prisideda fiziniai ir/ar juridiniai asmenys“ 2 eilės numeriu.

BALSAVIMO REZULTATAI. Už - 6, Prieš - nėra, Susilaikė - nėra,

4. SVARSTYTA. Dėl kelio ženklų įrengimo Nevėžio g., Vilkėnų k.

Pranešėjas Povilas Grigaitis pasiūlė Nevėžio g. nuo Dasiūnų k. statyti kelio ženklą Nr. 203 „Duoti kelią“ ir atsisakyti kelio ženklų Nr. 115 „Vingiai“ ir kvietė seniūnaičius balsuoti. Seniūnas Gediminas Pupinis informavo, kad šio klausimo svarstymas bus perduotas Kauno rajono savivaldybės Saugaus eismo komisijai.

NUTARTA. Pritarti siūlymui Nevėžio g. nuo Dasiūnų k. statyti ženklą Nr. 203 „Duoti kelią“ ir atsisakyti kelio ženklų Nr. 115 „Vingiai“.

BALSAVIMO REZULTATAI. Už - 6, Prieš - nėra, Susilaikė - nėra.

5.1. SVARSTYTA. Autobusų maršrutų pasikeitimai

Pranešėjas seniūnas Gediminas Pupinis sueigos dalyvius informavo, kad buvo gautas Kauno rajono savivaldybės raštas Dėl priemiesčio autobusų 103-ojo, 163-ojo, 168-ojo ir 197-ojo maršrutų pokyčių. Su maršrutų pokyčiais seniūnaičiai buvo supažindinti išsiuntus jiems naujus grafikus elektroniniais paštais ir buvo kviečiama teikti pastabas. Sueigos metu seniūnaičiai pastabų nepateikė.

5.2. SVARSTYTA. Dėl aplinkos prie tvartų Panevėžiuko k. Arimų g. sutvarkymo.

Seniūnas informavo, kad buvo gautas gyventojo nusiskundimas dėl tvartų esančių Arimų g., Panevėžiuko k. tvarkymo. Seniūnaitė Diana Vaičiūnienė informavo, kad tarp tvartų yra didelė duobė, kurią tvartų savininkai atsisako tvarkytis, motyvuodami, kad bijo ten lipti. Seniūnas pasiūlė seniūnaitei telkti bendruomenę ir paskatinti tvartų, esančių Arimų g., Panevėžiuko k., savininkus prižiūrėti tvartų teritoriją, rūpintis aplinkos apsauga.

 Sueigos pirmininkas Povilas Grigaitis

Sueigos sekretorė Aida Ragelienė